**METODOLOGIE PRIVIND**

**RESPECTAREA PRINCIPIULUI**

**„DO NO SIGNIFICANT HARM”**

**ÎN**

**PROGRAMUL CREȘTERE INTELIGENTĂ, DIGITALIZARE ȘI INSTRUMENTE FINANCIARE**

**(POCIDIF) 2021-2027**

**ACȚIUNEA 1.1.2**

**Preambul**

Prezenta metodologie are drept scop asigurarea respectării principiului „Do Not Significant Harm” / „a nu prejudicia în mod semnificativ” (DNSH) și asigurarea „imunizării la schimbările climatice” în selectarea operațiunilor pentru finanțare prin Programul Creștere Inteligentă, Digitalizare și Instrumente Financiare (POCIDIF) 2021-2027, în cadrul apelurilor de proiecte ***Sprijin pentru proiecte de CDI pentru consorții tematice între parteneri publici-privați***.

**Cadrul legislativ și documente conexe:**

La elaborarea prezentei metodologii s-au avut în vedere:

1. Prevederile **Regulamentului (UE) 1060/2021** al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, respectiv:

a. Punctul (10) – (...) ”fondurile ar trebui să sprijine activități care respectă standardele și prioritățile Uniunii în materie de climă și mediu și care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852. Programarea și execuția fondurilor ar trebui să includă mecanisme adecvate care să asigure imunizarea la schimbările climatice a investițiilor în infrastructură care beneficiază de sprijin.”

b. Articolul 9, alineatul (4) - Obiectivele fondurilor sunt urmărite în conformitate cu obiectivul de promovare a dezvoltării durabile (...), ținând seama de obiectivele de dezvoltare durabilă ale ONU, de Acordul de la Paris și de principiul de ”a nu prejudicia în mod semnificativ”

c. Articolul 73, alineatul (2) – La selectarea operațiunilor, autoritatea de management (...) (j) - asigură imunizarea la schimbările climatice a investițiilor în infrastructură care au o durată de viață preconizată de cel puțin cinci ani.

2. Prevederile **Regulamentului (UE) 1058/2021** al Parlamentului European și al Consiliului privind Fondul european de dezvoltare regională și Fondul de coeziune, respectiv:

a. Punctul (6) – ”Ambele fonduri ar trebui să sprijine activități care respectă standardele și prioritățile Uniunii în materie de climă și mediu, care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului”

3. Prevederile **Regulamentului (UE) 852/2020** al Parlamentului European și al Consiliului privind instituirea unui cadru care să faciliteze investițiile durabile și de modificare a Regulamentului (UE) 2019/2088[[1]](#footnote-1), respectiv:

a. Articolul 10 - Contribuția substanțială la atenuarea schimbărilor climatice

b. Articolul 11 - Contribuția substanțială la adaptarea la schimbările climatice

c. Articolul 12 - Contribuția substanțială la utilizarea durabilă și la protecția resurselor de apă și a celor marine

d. Articolul 13 - Contribuția substanțială la tranziția către o economie circulară

e. Articolul 14 - Contribuția substanțială la prevenirea și controlul poluării

f. Articolul 15 - Contribuția substanțială la protejarea și refacerea biodiversității și a ecosistemelor

g. Articolul 17 - Prejudicierea în mod semnificativ a obiectivelor de mediu. Se consideră că activitatea economică prejudiciază în mod semnificativ unul din cele șase obiective de mediu dacă:

|  |  |
| --- | --- |
|  |  |
| activitatea generează emisii semnificative de gaze cu efect de seră (GES) | Atenuarea schimbărilor climatice |
| activitatea duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor | Adaptarea la schimbările climatice |
| activitatea este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine | Utilizarea durabilă și protejarea resurselor de apă și a celor marine |
| activitatea duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului | Economia circulară |
| activitatea duce la o creștere semnificativă a emisiilor de poluanți în aer, apă sau sol; | Prevenirea și controlul poluării |
| activitatea este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes pentru Uniune | Protecția și refacerea biodiversității și a ecosistemelor |

4. Prevederile **Programului Creștere Inteligentă, Digitalizare și Instrumente Financiare 2021-2027**, respectiv Anexa 4 menționată la p. 93.: „PoCIDIF\_Analiza DNSH.”

5. Prevederile documentului **Commission explanatory note – Application of the DNSH principle under Cohesion Policy – EGESIF 27/09/2021**, punctul 6: ”În regulamentele politicii de coeziune nu este prevăzută nicio obligație care să solicite o evaluare de la caz la caz a conformității fiecărei operațiuni cu principiul DNSH în sine, ci mai degrabă că operațiunile se încadrează în tipurile de acțiuni care au fost evaluate ca fiind conforme cu DNSH în cadrul programelor.”

6. Documentul suport, anexă la Programul Creștere Inteligentă, Digitalizare și Instrumente Financiare 2021-2027 – Evaluarea conform principiului Do No Significant Harm pentru Programul Creștere Inteligentă, Digitalizare și Instrumente Financiare 2021-2027.

7. Decizia etapei de încadrare a POCIDIF emisă de Ministerul Mediului, Apelor și Pădurilor nr. 7 / 04.10.2022 prin care s-a decis că POCIDIF nu are efecte semnificative asupra mediului și nu necesită evaluare de mediu

8. Orientări tehnice referitoare la imunizarea infrastructurii la schimbările climatice în perioada 2021-2027 - <https://eur-lex.europa.eu/legal-content/RO/TXT/PDF/?uri=CELEX:52021XC0916(03)>

9. **Alte documente relevante:**

Taxonomy compass (<https://ec.europa.eu/sustainable-finance-taxonomy/taxonomy-compass> ) un compendiu in limba engleza, destinat solicitantului/beneficiarului final; conține masuri pe care trebuie sa respecte fiecare activitate in funcție de domeniul economic

Ghidul privind utilizarea regulamentului privind taxonomia - <https://ec.europa.eu/info/sites/default/files/business_economy_euro/banking_and_finance/documents/190618-sustainable-finance-teg-report-using-the-taxonomy_en.pdf>

Ghidurile și criteriile Green Public Procurement <https://green-business.ec.europa.eu/green-public-procurement/gpp-criteria-and-requirements_en#process-for-setting-criteria> , pentru cazurile în care acestea pot fi aplicate

**Evaluarea și asigurarea respectării principiului DNSH precum și a imunizării infrastructurii la schimbările climatice la nivelul POCIDIF 2021-2027**

Autoritatea de Management pentru Programul Creștere Inteligentă, Digitalizare și Instrumente Financiare 2021-2027 a realizat evaluarea principiului DNSH în care demonstrează că investițiile propuse prin program nu provoacă prejudicii semnificative celor șase obiective de mediu. În cazul acelor intervenții care pot aduce prejudicii celor șase principii de mediu, AMPOCIDIF a oferit măsuri de atenuare care trebuie puse în aplicare pentru compensarea posibilelor daune aduse mediului. În acest context, AMPOCIDIF a inclus principiul DNSH în criteriile de selecție, având la bază justificarea conformității acestora cu cele șase obiective de mediu.

Toate intervențiile propuse prin POCIDIF au în vedere analiza DNSH aferentă programului aprobat). Concluziile și recomandările acestui document vor fi integrate și adaptate la nivelul ghidurilor de finanțare și în selectarea proiectelor. De asemenea, la nivelul ghidurilor de finanțare și în selectarea proiectelor vor fi avute în vedere documentele de referință elaborate la nivel european amintite mai sus.

Imunizarea la schimbările climatice este un proces care integrează în dezvoltarea proiectelor de infrastructură care au o durată de viață preconizată de cel puțin cinci ani, măsuri de atenuare a schimbărilor climatice și de adaptare la acestea, în conformitate cu Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027. AMPOCIDIF a analizat și identificat care sunt obiectivele specifice ale programului unde este necesar a fi respectată obligativitatea de a imuniza infrastructura. Astfel, AM va verifica dacă măsurile de adaptare și atenuare au fost implementate de către beneficiari conform documentației tehnico-economice depusă de beneficiar la proiect.

Evaluarea DNSH și a modului în care cele șase obiective de mediu sunt îndeplinite de către beneficiarii proiectelor depuse și finanțate prin program va începe cu o analiză a tipurilor de activități propuse spre finanțare, a conformității acestora cu:

o evaluarea DNSH pe obiective specifice și tipuri de activități atașate programului aprobat;

o angajamentele asumate în cadrul evaluării DNSH;

o criteriile de eligibilitate specifice DNSH, introduse dacă este cazul. Criteriile de selecție DNSH introduse în ghidurile solicitanților/ în prezenta Metodologie necesită elemente specifice pe care beneficiarii trebuie să le prezinte în cadrul cererii de finanțare și să fie implementate ulterior.

Pentru cererile de finantare depuse, în faza de evaluare, se va verifica dacă proiectul respectă elementele cerute de DNSH și criteriile de selecție privind rezistența la schimbările climatice (dacă este cazul). Aceste măsuri vor fi verificate conform criteriilor din prezenta Metodologie și ghidul solicitantului.

**Tabel de sinteză al evaluării necesității DNSH și a criteriilor de rezistență la schimbările climatice pentru acțiunile din cadrul PoCIDIF**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Prioritate** |  | **Obiectiv Specific** | **Ghiduri** | **A. Atenuarea schimbărilor climatice** | **B. Adaptarea la schimbările climatice** | **C. Utilizarea durabilă și protejarea resurselor de apă și a celor marine** | **D. Economia circulară, inclusiv prevenirea generării de deșeuri și reciclarea acestora** | **E. Prevenirea și controlul poluării aerului, apei sau solului** | **F. Protecția și refacerea biodiversității și a ecosistemelor** | **Asigurarea imunizării la schimbările climatice** |
|   |   |   |   | *Sunt necesare măsuri de atenuare* | *Sunt necesare măsuri de atenuare* | *Sunt necesare măsuri de atenuare* | *Sunt necesare măsuri de atenuare* | *Sunt necesare măsuri de atenuare* | *Sunt necesare măsuri de atenuare* |  |
| P1Susținerea și promovarea unui sistem de CDI atractiv și competitiv în România | OS  | RSO1.1. Dezvoltarea și sporirea capacităților de cercetare și inovare și adoptarea tehnologiilor avansate (FEDR) | Acțiunea 1.1 Sprijin pentru sectorul privat și pentru colaborarea între actorii din sistemul public și mediul de afaceri în domeniul CDI | DA | DA | DA | DA | N/A | DA | DA |

Mai jos sunt prezentate criteriile de selecție DNSH (acolo unde acestea au fost apreciate ca fiind necesare, în urma evaluării DNSH la nivel de program):

P1. Susținerea și promovarea unui sistem de CDI atractiv și competitiv în România

*RSO1.1. Dezvoltarea și sporirea capacităților de cercetare și inovare și adoptarea tehnologiilor avansate (FEDR)*

***Acțiunea 1.1 Sprijin pentru sectorul privat și pentru colaborarea între actorii din sistemul public și mediul de afaceri în domeniul CDI***

*Măsura 1.1.2 Creșterea gradului de colaborare public-privat (OC și IMM)*

A. IMM/OC ca lider - pentru a asigura relevanța pe piață a proiectelor

* Activități care să asigure transferul optim de cunoștințe pentru sprijinul trecerii rezultatelor C&I în piață;
* Proiecte care vizează dezvoltarea experimentală și cercetarea industrială, pentru ridicarea gradului de maturitate tehnologică (TRL4-TRL9)

B. Consorții tematice între parteneri publici-privați

* Activități care vizează formularea conceptului tehnologic, proiectarea procesului, prototiparea, formularea, transferul de materiale și metode noi, îmbunătățirea și optimizarea produselor și a proceselor, demonstrarea, producția pilot și dezvoltarea de aplicații comerciale conexe de produse și tehnologii testate și validate
* Procese de transfer de cunoștințe și TT pentru creșterea gradului de C&I a întreprinderilor
* Proiecte complexe de C&I, care oferă soluții la probleme cu impact național, identificate prin procesul de descoperire antreprenorială (PDA) și în concordanță cu obiectivele
1. **Respectarea principiului „de a nu prejudicia semnificativ”**

Activitățile propuse spre finanțare în cadrul acestei acțiuni, prin tipologia lor, se califică drept activități care contribuie în mod substanțial la 5 din cele 6 obiective de mediu, conform articolelor 10 – 15 din Regulamentul (UE) 2020/852 al Parlamentului European și al Consiliului privind instituirea unui cadru care să faciliteze investițiile durabile și de modificare a Regulamentului (UE) 2019/2088.

Pentru activitățile care sprijină investiții în infrastructură cu o durată de viața de cel puțin 5 ani, sunt necesare măsuri din partea beneficiarului pentru **a asigura imunizarea la schimbările climatice, în conformitate cu Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027** precum și **îndeplinirea obligatorie a măsurilor de atenuare și adaptare așa cum sunt descrise și enumerate mai jos la secțiunea A. Atenuarea schimbărilor climatice și la secțiunea B. Adaptarea la schimbările climatice**.

Un element comun al acestor acțiuni constă în faptul că permit **dezvoltarea de infrastructură,** ca activitate/cheltuială eligibilă. Pentru o abordare adecvată a acestui tip de activități din perspectiva respectării principiului DNSH, se impune definirea clară a conceptului: ce înseamnă infrastructură? În acest scop, AMPOCIDIF ia în considerare definiția cuprinsă în *AVIZUL COMISIEI - Orientări tehnice privind rezistența la schimbările climatice a infrastructurii în perioada 2021-2027 (2021/C 373/01)* , respectiv:

„Infrastructura este un concept larg, care include:

- clădiri, de la locuințe private până la școli sau instalații industriale, care reprezintă cel mai frecvent tip de infrastructură și baza așezării umane;

- infrastructurile bazate pe natură, cum ar fi acoperișurile verzi, pereții, spațiile și sistemele de drenaj.

- infrastructura de rețea crucială pentru funcționarea economiei și societății actuale, în special infrastructura energetică (de ex.

rețele, centrale electrice, conducte), transport (9) (active fixe precum drumurile, căile ferate, porturile, aeroporturile sau căile navigabile interioare

infrastructura de transport), tehnologiile informației și comunicațiilor (de exemplu, rețelele de telefonie mobilă, cablurile de date,

centre de date) și apă (de exemplu, conducte de alimentare cu apă, rezervoare, instalații de tratare a apelor uzate);

- sisteme de gestionare a deșeurilor generate de întreprinderi și gospodării (puncte de colectare, sortare și reciclare

de reciclare, incineratoare și depozite de deșeuri);

- alte active fizice într-o gamă mai largă de domenii de politică, inclusiv comunicații, servicii de urgență, energie, finanțe,

alimentație, administrație publică, sănătate, educație și formare, cercetare, protecție civilă, transport și deșeuri sau apă;

- alte tipuri de infrastructuri eligibile pot fi, de asemenea, stabilite în legislația specifică fondului, de exemplu, în cadrul InvestEU

include o listă cuprinzătoare de investiții eligibile în cadrul ferestrei de politică privind infrastructura durabilă.”

În funcție de tipologia proiectelor finanțate în apel, printre aceste criterii se vor regăsi:

* Investiția în infrastructură se va realiza **exclusiv într-un spațiu deja antropizat**. Prin spațiu antropizat se înțelege fie un teren intravilan, fie un teren situat în afara unei localități, dar în proximitatea imediată a căruia există deja infrastructură construită. Atunci când proiectul prevede o investiție absolut necesară, care nu se încadrează în niciuna dintre situațiile descrise la prezentul criteriu (de exemplu stațiile de observație amplasate în Delta Dunării), atunci se va prioritiza infrastructura care are un **caracter** **mobil**, în sensul în care instalațiile construite pot fi dezasamblate și relocate fără ca acest proces să lase urme semnificative asupra vechii locații din zona protejată.

Prin acest criteriu, autoritatea finanțatoare se asigură că investițiile sprijinite prin program nu extind amprenta habitatului/prezenței umane dincolo de limitele preexistente demarării proiectului.

* **Echipamentele și** **mijloacele achiziționate în proiect vor urmări simultan cel mai redus nivel de GES posibil și cel mai redus consum de resurse.** Mai precis, pentru echipamentele destinate efectiv activităților de cercetare/inovare, acestea vor avea obligatoriu cel mai avansat nivel tehnologic disponibil pe piață (State of the Art) și solicitantul va demonstra, prin specificațiile tehnice ale echipamentului propus pentru finanțare, consumul redus de resurse necesare funcționării acestuia.
* **Orice cerere de finanțare va fi însoțită de o** **evaluare ex-ante a emisiilor de GES rezultate din proiect**, pentru ca Autoritatea de management să aibă o vedere de ansamblu asupra a ceea ce se propune pentru finanțare. Analiza va fi simplă și va consta în clasificarea tipurilor de activități din proiect după modelul cuprins în AVIZUL COMISIEI – Orientări tehnice privind rezistența la schimbările climatice a infrastructurii în perioada 2021-2027 (2021/C 373/01), respectiv:
1. Activități în care emisii directe de gaze cu efect de seră se produc fizic din surse care sunt exploatate de către proiect. De exemplu, emisiile produse de arderea combustibililor fosili, de către procesele industriale și/sau de emisiile fugitive, cum ar fi scurgerile de agenți frigorifici sau de metan.
2. Activități cu emisii indirecte de gaze cu efect de seră asociate consumului de energie (electricitate, încălzire, răcire și abur) consumate, dar nu produse de proiect. Acestea sunt incluse deoarece proiectul are un control direct asupra energiei consumul de energie, de exemplu, prin îmbunătățirea acestuia cu măsuri de eficiență energetică sau prin trecerea la consumul energie electrică din surse regenerabile.
3. Alte emisii indirecte de gaze cu efect de seră care pot fi considerate o consecință a activităților ale proiectului (de exemplu, emisiile provenite din producția sau extracției de materii prime sau de materii prime și a vehiculelor de la utilizarea infrastructurii rutiere, inclusiv emisiile provenite din consumul de energie electrică trenurilor și a vehiculelor electrice).

Acolo unde va fi cazul, se vor propune activități cu emisii reduse de GES sau măsuri de atenuare în cadrul proiectelor (înlocuirea de echipamente energofage cu dispozitive de generație mai nouă și economice sau cu echipamente care nu mai consumă combustibil fosil și nu mai emit GES.

**A. Atenuarea schimbărilor climatice;**

Criterii de eligibilitate:

În cadrul proiectelor ce presupun construcția de infrastructuri se va avea în vedere îmbunătățirea performanței energetice a clădirilor prin respectarea Directivei (EU) 2018/844 a Parlamentului European și a Consiliului din 30 mai 2018 de modificare a Directivei (EU) 2010/31 privind performanța energetică a clădirilor și a Directivei (EU) 2012/27 privind eficiența energetică.

Pentru a asigura compatibilitatea proiectelor selectate cu activitățile evaluate ca fiind conforme cu principiul DNSH, sunt incluse ca măsuri obligatorii și punctate în grila ETF următoarele măsuri de atenuare prin care solicitantul își va asuma că:

Se vor utiliza materiale de construcții și tehnologii eficiente din punct de vedere ecologic și se va asigura implementarea principiilor de dezvoltare durabilă cu privire la reducerea poluării aerului și reducerea emisiilor suplimentare de GES (<https://eur-lex.europa.eu/legal-content/RO/TXT/PDF/?uri=CELEX:32018R2066&from=EN> ).

Activitățile de dotare vor include echipamente conforme cu cerințele privind energia așa cum sunt acestea prevăzute de Directiva (EC) 2009/125 de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic. În ceea ce privește echipamentele și serviciile IT furnizate, vor fi respectate cele mai bune practici prevăzute de Codul European de Conduită pentru Eficiența Energetică a Centrelor de Date sau de documentul CLC TR50600-99-1 Facilități și infrastructuri pentru centrele de date.

Activele corporale nu sunt folosite pentru extracția, depozitarea, transportul sau producția de combustibili fosili.

Clădirile nou construite/ modernizate vor fi prevăzute cu sisteme de încălzire/ sisteme de furnizare a apei calde de consum, cu randament ridicat și un nivel redus al emisiilor echivalent CO2, inclusiv instalații de micro-cogenerare, dacă sunt fezabile tehnic și economic. Performanța energetică va fi certificată cu ajutorul unui certificat de performanță energetică. În cazul clădirilor cu o suprafață mai mare de 5 000 m2 la finalizarea construcției, clădirea rezultată va fi supusă unor teste de etanșeitate și integritate termică, și orice deviere de la nivelurile de performanță stabilite în etapa de proiectare sau orice defect în anvelopa clădirii vor fi comunicate investitorilor și clienților iar în timpul construcției vor fi aplicate procese robuste și trasabile de control al calității. Toate facilitățile nou-construite vor fi clădiri cu consum de energie aproape zero (nearly zero-energy buildings - NZEB), în concordanță cu Directiva privind performanța energetică a clădirilor (EPBD), în forma actualizată la momentul depunerii cererii de finanțare.

Echipamentele și substanțele folosite în activitățile de cercetare, dacă este cazul, nu vor fi dintre cele restricționate enumerate în Anexa II la Directiva 2011/65 / UE, cu excepția cazului în care valorile concentrației în greutate în materiale omogene nu le depășesc pe cele enumerate în anexa respectivă. Se vor avea în vedere cele mai bune tehnici disponibile (BAT) pentru instalațiile propuse a fi realizate, cu integrarea pe cât posibil a energiei din surse regenerabile și / sau promovarea principiului de eficiență energetică

Orice alte măsuri suplimentare asumate de beneficiar față de criteriile minime menționate mai sus se vor puncta suplimentar în etapa de selecție.

**B. Adaptarea la schimbările climatice;**

Criterii de eligibilitate:

Pentru a asigura compatibilitatea proiectelor selectate cu activitățile evaluate ca fiind conforme cu principiul DNSH, vor fi incluse ca măsuri obligatorii și punctate în grila ETF următoarele măsuri de adaptare prin care solicitantul își va asuma că:

În funcție de specificul fiecărui proiect vor fi implementate diferite măsuri de adaptare la schimbările climatice, luând în considerare folosirea eficientă a resurselor:

- utilizarea unor soluții tehnice care să permită adaptarea la temperaturile maxime actuale;

- proiectarea infrastructurii pentru colectarea apelor pluviale;

- măsuri de adaptare în conformitate cu specificul climatic al zonei;

- monitorizarea constantă a comportamentului infrastructurii în contextul utilizării acesteia;

Fenomenele climatice care vor fi luate în calcul pe parcursul tuturor etapelor activităților prevăzute în cadrul acestei acțiuni sunt: inundațiile, eroziunile pluviale, alunecările de teren, ploile torențiale, valurile de călduri. Vor fi luate în considerare atât efectele schimbărilor climatice din prezent, cât și cele din viitor. Soluții specifice vor fi puse în aplicare în cazul în care sunt identificate probleme în ceea ce privește adaptarea investițiilor la schimbările climatice.

În afara măsurilor de atenuare care vor fi aplicate acolo unde este cazul pentru fiecare proiect în sine, vor fi luate în calcul și efectele negative ale climatului actual și al climatului exterior asupra persoanelor, asupra naturii și asupra activelor.

Activitatea integrează măsuri fizice și non-fizice menite să reducă - în măsura posibilului și cu cel mai bun efort - toate riscurile materiale (riscuri legate de temperatură, vânt, apă, riscuri legate de masa solidă) care au fost identificate printr-o evaluare a riscurilor si vulnerabilitatilor climatice.

**C. Utilizarea durabilă și protejarea resurselor de apă și a celor marine;**

Criterii de eligibilitate:

Procedura de evaluare a impactului asupra mediului care va fi derulată pentru proiect, va integra, după caz, și procedura de emitere a avizului de gospodărire a apelor care include evaluarea impactului asupra corpurilor de apă conform prevederilor Legii apelor nr. 107/1996, care transpune în legislația națională Directiva Cadru Apă.

În etapa de execuție a lucrărilor de construire / montaj, constructorilor le vor fi impuse condiții astfel încât să se excludă apariția unor efecte negative asupra factorilor de mediu și, în special, asupra apei prin riguroasa gestionare a lucrărilor, respectarea unor măsuri clare de gestionare pentru toate materialele, echipamentele și instalațiile utilizate, și depozitare corectă a acestora, în conformitate cu normele specifice, precum și acțiuni de conștientizare periodică a lucrătorilor cu privire la toate măsurile necesare pentru evitarea oricărei afectări a stării corpurilor de apă.

Proiectul de investiții va integra toate condițiile și măsurile din actul de mediu pentru obținerea autorizației de construire, iar verificarea implementării măsurilor de prevenire și reducere atât în timpul lucrărilor de execuție, cât și în perioada de funcționare va fi realizată de către Garda Națională de Mediu.

Orice alte măsuri suplimentare asumate de beneficiar față de criteriile minime menționate mai sus se vor puncta suplimentar în etapa de selecție.

**D. Economia circulară, inclusiv prevenirea generării de deșeuri și reciclarea acestora;**

Criterii de eligibilitate:

Pe perioada executării lucrărilor de construcție, constructorii se vor asigura că deșeurile nepericuloase rezultate din construcții și demolări vor fi sortate pentru a facilita reutilizarea și valorificarea materială, în conformitate cu Protocolul UE de gestionare a deșeurilor din construcții și demolări. Proiectarea clădirilor și tehnicile de construcție vor sprijini circularitatea și, în special, vor demonstra, în conformitate cu ISO 20887 sau cu alte standarde de evaluare a caracteristicilor de dezasamblare sau a adaptabilității clădirilor, modul în care sunt proiectate astfel încât să fie mai eficiente din punctul de vedere al utilizării resurselor, mai adaptabile, mai flexibile și demontabile pentru a permite reutilizarea și reciclarea. Proiectul asigură colectarea eficientă și eficientă a deșeurilor la sursă și că fracțiile separate la sursă sunt trimise spre pregătire pentru reutilizare sau reciclare.

Investiții în infrastructură: cel puțin 30 % (în greutate) din deșeurile nepericuloase de construcții și demolări generate pe șantier vor fi pregătite pentru reutilizare, reciclare și recuperare a altor materiale, inclusiv operațiunile de rambleu folosind deșeuri pentru a înlocui alte materiale; în conformitate cu ierarhia deșeurilor și cu Protocolul UE de gestionare a deșeurilor din construcții și demolări.

În ceea ce privește echipamentele nou achiziționate, acestea vor respecta prevederile legale în vigoare, inclusiv standardele europene, cu privire la producerea acestora conform Directivei (EC) 2009/125 din 21 octombrie 2009 de instituire a unui cadru pentru stabilirea cerințelor în materie de proiectare ecologică aplicabile produselor cu impact energetic. Echipamentele utilizate nu vor conține substanțele restricționate enumerate în Directiva (EU) 2011/65 din 8 iunie 2011 privind restricțiile de utilizare a anumitor substanțe periculoase în echipamentele electrice și electronice, iar la sfârșitul duratei de viață a echipamentelor se va avea în vedere respectarea prevederilor Directivei (EU) 2012/19 din 4 iulie 2012 privind deșeurile de echipamente electrice și electronice.

Orice alte măsuri suplimentare asumate de beneficiar față de criteriile minime menționate mai sus se vor puncta suplimentar în etapa de selecție.

**E. Prevenirea și controlul poluării aerului, apei sau solului;**

N/A

**F. Protecția și refacerea biodiversității și a ecosistemelor.**

Criterii de eligibilitate:

Infrastructura propusă a fi construită / reabilitată este localizată în zone deja antropizate.

Impactul potențial al proiectului asupra mediului va fi evaluat în conformitate cu prevederile Directivelor EIA, Directivei Habitate și Directivei Păsări.

Proiectul va pune obligatoriu în aplicare toate condițiile și măsurile de atenuare a unui potențial impact negativ asupra biodiversității și ecosistemelor care vor rezulta, după caz, din procedura de mediu.

Proiectul de investiții va integra toate condițiile și măsurile din actul de mediu pentru obținerea autorizației de construire iar verificarea implementării măsurilor de prevenire și reducere atât în timpul lucrărilor de execuție cât și în perioada de funcționare va fi realizată de către Garda Națională de Mediu.

Orice alte măsuri suplimentare asumate de beneficiar față de criteriile minime menționate mai sus se vor puncta suplimentar în etapa de selecție.

1. Regulament transpus în legislația națională prin OMFP nr.1239/2021, publicat in 4 Octombrie 2021 [↑](#footnote-ref-1)